
A Magyar Királyi Honvédség vegyiharc csapatai 1938-1939

Rezümé- A Magyar Királyi Honvédség vegyiharc csapatai 1938-1939
A Magyar Királyi Honvédség alakulataival és az 1938-at követő fejlesztésével számos kutató foglalkozik ennek eredménye képen az utóbbi évtizedekben sok munka jelent meg a témával kapcsolatban. Ezek azonban a tüzérséggel és a gyors fegyvernemmel foglalkoztak. Mellettük lehet olvasni még a gyalogság 1938-at bekövetkező szerves változásairól is. Előbb említett kutatások azonban kevés esetben tesznek kísérletet arra, hogy egy-egy fegyvernem egy-egy csapatnemét az évente bekövetkező haderőfejlesztési stádiumokban vizsgálják.
A korabeli magyar haderő műszaki fegyvernemének egyik csapatnemét a vegyiharc alakulatokat -továbbá az említett fegyvernem többi csapatnemét- azonban ezek a munkák rendre figyelmen kívül hagyták. Noha az 1990-es évek óta jelent meg könyv, mely foglalkozik a vegyiharc alakulatokkal az 1938-at követő időszakban, azt tudományos munkának nem lehet nevezni, mivel olyan visszaemlékezések alapján íródott, melyekben a veteránok leírják, hogy pontosan ők sem emlékeznek a történtekre és ráadásul a szerző levéltári kutatásokat sem végzett.
Kutatásom során a vegyiharc csapatok 1938-1939-es fejlesztésének vizsgálatakor olyan levéltári forrásokat használtam, melyeket még senki sem vett eddig figyelembe. Fő forrásaim a korábban nevezett csapatnem alakulatainak szervezési és állománytáblázatai voltak, melyeket ütköztettem a szintén ebben az évben megjelent vegyiharc csapatszabályzattal. Ki kell hangsúlyoznom, hogy korábban az előbb említett és általam használt módszerekkel egyébként a Magyar Királyi Honvédség egyik csapatnemét sem vizsgálták. Dolgozatom évek óta tartó kutatásom egy szelete, melyet a későbbiekben még tovább fogok mélyíteni.



